Entoni Joshua Usikka qarshi revansh jangi haqida: “Meni taniganlar kambeklar qiroli ekanimni yaxshi biladi”

Og‘ir vazn toifasida sobiq jahon chempioni Entoni Joshua WBA, WBO va IBF kamarlari sohibi Oleksandr Usikka qarshi jang oldidan o‘z fikrlarini bildirib o‘tdi.

Eng yaxshisi shuki, men ikkinchi imkoniyatga ega bo‘ldim. O‘smirligimda doim muammolarga duch kelardim, biroq yuqori kuchlar menga ikkinchi imkoniyatni berdi va boksga kirib keldim.
Sport zaliga qadam bosganimdan so‘ng, ikkala qo‘lim bilan sportni ushladim va qo‘yib yubormadim. Agar mening tariximni yaxshi bilsangiz, kambeklar qiroli ekanimni ham bilasiz.
Yiqilishim mumkin, lekin hech kim meni pastda ushlab tura olmaydi, chunki ruhiyatga to‘laman.
Oldinga intilishda davom etamiz. Usikka omad va barcha yaxshiliklarni tilayman. 20-avgust kuni arenaga tashrif buyurgan har bir kishi uchun shou ko‘rsatishni sabrsizlik bilan kutyapman.
Entoni Joshua, bokschi
Entoni Joshua va Oleksandr Usik o‘rtasidagi jang 20-avgust kuni bo‘lib o‘tadi. Jangga Saudiya Arabistonining Jidda shahri mezbonlik qiladi.
Bokschilar o‘rtasidagi dastlabki jang 2021-yilning sentabr oyida “Tottenhem Hotspur” stadionida bo‘lib o‘tgandi. Unda Usik hakamlar qaroriga ko‘ra (117-112, 116-112, 115-113) Joshua ustidan g‘alaba qozongan edi.